પેટ્રોલ પમ્પ શોધવા માટે રખડવું પડતું હતું તે સ્થિતિ હવે નથી. હાઇવે પર હવે થોડા અંતર પર પેટ્રોલ પમ્પ મળી જાય છે. એક જમાનામાં પેટ્રોલના પરવાના બહુ લાગવગીયાને જ મળતાં હતાં. એટલે તાલુકામાં એક પેટ્રોલ પમ્પ હોય ત્યારે ગામડેથી ટ્રેક્ટરવાળા આખું પીપ લઈને આવે. ટ્રેક્ટરની ટાંકી ફૂલ કરાવે અને પીપ પણ ભરાવી લે. થોડા દિવસ કામ ચાલે અને વળી પાછું શહેરનું ચક્કર કાપવાનું. આ કંઈ નવી વાત નહોતી. આમ જ વર્ષો સુધી ચાલ્યું. તેનો કોઈ ઉપાય કોઈ ગામે કદી વિચાર્યો નહીં. વર્ષો પછી પેટ્રોલ પમ્પ વધ્યાં એટલે સમસ્યા આપોઆપ હલ થઈ ગઈ. પણ ન્યૂ ઝિલેન્ડનું એક ગામ. ગામમાં આવી જ સમસ્યા. પેટ્રોલ ભરાવવા દૂર જવું પડે અને સાથે કેન લઈ જવું પડે. ભારત જેમ કંઈ વસતિ વિસ્ફોટ ન્યૂ ઝિલેન્ડમાં થયો નથી એટલે વર્ષોના વર્ષો સુધી ગામમાં પેટ્રોલ પમ્પ થયો જ નહીં.